बेसिक शिक्षा विभाग ने कक्षा एक से तीन तक के बच्चों को आसानी से पढ़ने, समझने के लिए प्ले कार्ड के जरिये पढ़ाने की नई तरकीब निकाली है। सर्व शिक्षा अभियान के तहत इस प्रोजेक्ट के पहले चरण में बनारस के तीन ब्लाकों काशी विद्यापीठ, चिरईगांव, पिंडरा और नगर क्षेत्र के प्राथमिक विद्यालयों को शामिल किया गया है। विभाग ने कक्षा एक से तीन तक के पाठ्यक्रम पर आधारित प्ले कार्ड बनवाया है। इसपर क, ख, ग, पशु-पक्षियों के चित्र, गिनती, पहाड़ा, फलों के नाम, महीनों के नाम आदि बनाए गए हैं। इसे देखकर बच्चों को पढ़ने में आसानी होगी।